Δημήτρης Τσιάμης

Ο Δημήτρης Τσιάμης (12 Ιανουαρίου 1982) είναι Έλληνας πρωταθλητής του στίβου, ο οποίος αγωνίζεται στο άλμα τριπλούν.

Βιογραφία 
Γεννήθηκε στις 12 Ιανουαρίου 1982 στην Καρδίτσα. Είναι κάτοχος του πανελληνίου ρεκόρ, τόσο στον ανοιχτό όσο και στον κλειστό στίβο, στο αγώνισμά του. Έχει καλύτερη επίδοση στον ανοικτό στίβο 17,55 μέτρα και στον κλειστό στίβο 17,12 μέτρα. Ανήκει στον Ολυμπιακό και γυμνάζεται με τον προπονητή  Δημήτρη Σιούντρη, προπονητή αθλητών με μεγάλες διακρίσεις. Στο παρελθόν έχει γυμναστεί και με τον προπονητή Ελλήνων Ολυμπιονικών, όπως η Χρυσοπηγή Δεβετζή, τον Θανάση Σιούντρη.

Το 2006, ξεκινώντας τους αγώνες του στον κλειστό στίβο, σημείωσε ατομικό ρεκόρ με επίδοση 16,90 μέτρα, πιάνοντας το όριο για το επικείμενο Παγκόσμιο Πρωτάθλημα της Μόσχας. Στις 18 Φεβρουαρίου του ίδιου έτους, στα πλαίσια του Πανελληνίου Πρωταθλήματος σημείωσε πανελλήνιο ρεκόρ με επίδοση στα 17,12 μέτρα. Στον προκριματικό των αγώνων του Παγκοσμίου Πρωταθλήματος σημείωσε επίδοση 16,95 μέτρα και κατάφερε να προκριθεί στον τελικό, τον πρώτο μεγάλο αγώνα της καριέρας του. Εκεί, με προσπάθεια στα 16,94 μέτρα κατέλαβε τελικά την 8η θέση. Στο Πανελλήνιο Πρωτάθλημα Ανδρών – Γυναικών που διεξήχθη στα Τρίκαλα κατετάγη 2ος με άλμα στα 16,80μ. Μία εβδομάδα όμως αργότερα στο Ευρωπαϊκό Κύπελλο Α’ Κατηγορίας με άλμα στα 17,55μ. συνέτριψε το προηγούμενο πανελλήνιο ρεκόρ και σημείωσε μία από τις 3 καλύτερες επιδόσεις στον κόσμο και την 1η μέχρι τότε στην Ευρώπη.

Μία μέρα, όμως πριν την αναχώρηση της ελληνικής ομάδας για το Γκέτεμποργκ, διαπιστώθηκε ότι αντιμετωπίζει πρόβλημα τραυματισμού με αποτέλεσμα να είναι ένας από τους άτυχους που δεν ταξίδεψαν στο Γκέτεμποργκ, χάνοντας την ευκαιρία για διάκριση.

Ατομικές Επιδόσεις

Ανοικτός Στίβος : 17,55μ. (Πανελλήνιο Ρεκόρ)

Κλειστός Στίβος : 17,12μ. (Πανελλήνιο Ρεκόρ)

Επίσης είναι κάτοχος του Πανελλήνιου Ρεκόρ της κατηγορίας Εφήβων με επίδοση 16.17μ.

Η εξέλιξη του Δημήτρη Τσιάμη:

Το 2011, ο Δημήτρης Τσιάμης υπέφερε από ένα σοβαρό τραυματισμό που τον κράτησε εκτός αγωνιστικής δράσης στον ανοικτό στίβο. Επανήλθε ωστόσο στη σεζόν του κλειστού στίβου το 2012 με επίδοση στα 16,60μ.

Διεθνείς Διακρίσεις

Ανοικτός στίβος

1ος Ευρωπαϊκό Κύπελλο Μπρούνο Ζάουλι, Θεσσαλονίκη, 18/06/2006, επίδοση 17.55
1ος Ελλάδα-Ιταλία-Ελβετία, Μασεράτα, 28/07/2002, επίδοση 16.40
1ος Ελλάδα-Τσεχία, Καβάλα, 31/07/1999, επίδοση 14.58
2ος Μεσογειακοί Αγώνες, Πεσκάρα, 30/06/2009, επίδοση 16.98
2ος Βαλκανικοί Εφήβων, Άγκυρα, 16/09/2001, επίδοση 15.08
4ος Ευρωπαϊκό Κύπελλο Μπρούνο Ζάουλι, Μόναχο, 24/06/2007, επίδοση 16.99
5ος Ευρωπαϊκό Κύπελλο Μπρούνο Ζάουλι, Ανσύ, 22/06/2008, επίδοση 16.71
6ος Ευρωπαϊκό Κύπελλο Μπρούνο Ζάουλι, Λειψία, 20/06/2009, επίδοση 16.47
7ος Ευρωπαϊκό Πρωτάθλημα Ομάδων, Μπέργκεν, 20/06/2010, επίδοση 16.22
7ος Πανευρωπαϊκό Πρωτάθλημα Εφήβων, Γκροσέτο, 22/07/2001, επίδοση 15.58
10ος Παγκόσμιο Πρωτάθλημα Παίδων, Μπίντγκοζ, 18/07/1999, επίδοση 14.57
12ος Παγκόσμιο Πρωτάθλημα, Οζάκα, 27/08/2007, επίδοση 16.59
12ος Γκραν Πρι Λωζάννης, 11/07/2006, επίδοση 16.48
13ος Πανευρωπαϊκό Πρωτάθλημα, Βαρκελώνη, 29/07/2010, επίδοση 16.31 
14ος Παγκόσμιο Πρωτάθλημα Εφήβων, Σαντιάγο, 19/10/2000, επίδοση 15.58
23ος Ολυμπιακοί Αγώνες, Πεκίνο, 18/08/2008, επίδοση 16.65
3ος Πανευρωπαϊκό πρωτάθλημα, Βερολίνο, 12/08/2018, επίδοση 16.78

Κλειστός στίβος

1ος Βαλκανικό Πρωτάθλημα, Κωνσταντινούπολη, 18/02/2012, επίδοση 16.45
1ος Βαλκανικό Πρωτάθλημα, Φάληρο, 21/02/2009, επίδοση 16.54
2ος Βαλκανικό Πρωτάθλημα, Παιανία, 09/02/2008, επίδοση 16.15
4ος Βαλκανικό Πρωτάθλημα, Φάληρο, 10/02/2001, επίδοση 16.05
8ος Παγκόσμιο Πρωτάθλημα, Μόσχα, 12/03/2006, επίδοση 16.94
11ος Παγκόσμιο Πρωτάθλημα, Ντόχα, 12/03/2010, επίδοση 16.53
14ος Πανευρωπαϊκό Πρωτάθλημα, Παρίσι, 04/03/2011, επίδοση 16.30

Εθνικές Διακρίσεις

Ανοικτός στίβος

1ος Πανελλήνιο Πρωτάθλημα Ανδρών, Πάτρα, 12/06/2010,  επίδοση16.50
1ος Πανελλήνιο Πρωτάθλημα Ανδρών, Θεσσαλονίκη, 01/08/2009, επίδοση 16.89
1ος Πανελλήνιο Πρωτάθλημα Ανδρών, Μαρούσι, 15/06/2008, επίδοση 16.95
1ος Πανελλήνιο Πρωτάθλημα Ανδρών, Μαρούσι, 15/06/2007, επίδοση 16.97
1ος Πανελλήνιο Πρωτάθλημα Νέων, Βόλος, 20/07/2002, επίδοση 16.84
1ος Πανελλήνιο Στρατιωτικό Πρωτάθλημα, Καλαμάτα, 22/07/2007, επίδοση 16.49
1ος Πανελλήνιο Πρωτάθλημα Νέων, Λάρισσα, 19/06/2004, επίδοση 16.31
1ος Πανελλήνιο Πρωτάθλημα Εφήβων, Καβάλα, 22/07/2000, επίδοση 16.18
2ος Πανελλήνιο Πρωτάθλημα Ανδρών, Τρίκαλα, 10/06/2006, επίδοση 16.80
2ος Πανελλήνιο Πρωτάθλημα Ανδρών, Τρίκαλα, 14/06/2003, επίδοση 16.32
2ος Πανελλήνιο Πρωτάθλημα Νέων, Καστοριά, 05/08/2000, επίδοση 16.21
3ος Πανελλήνιο Πρωτάθλημα Ανδρών, Μαρούσι, 12/06/2004, επίδοση 15.98

Κλειστός Στίβος

1ος Πανελλήνιο Πρωτάθλημα Ανδρών, Φάληρο, 22/02/2012, επίδοση 16.50
1ος Πανελλήνιο Πρωτάθλημα Ανδρών, Παιανία, 20/02/2011, επίδοση 17.00
1ος Πανελλήνιο Πρωτάθλημα Ανδρών, Παιανία, 15/02/2009, επίδοση 16.47
1ος Πανελλήνιο Πρωτάθλημα Ανδρών, Παιανία, 24/02/2008, επίδοση 16.53
1ος Πανελλήνιο Πρωτάθλημα Ανδρών, Παιανία, 18/02/2006, επίδοση 17.12
1ος Πανελλήνιο Πρωτάθλημα Ανδρών, Φάληρο, 24/02/2001, επίδοση 16.11
1ος Πανελλήνιο Πρωτάθλημα Εφήβων, Φάληρο, 03/02/2001, επίδοση 16.17
2ος Πανελλήνιο Πρωτάθλημα Ανδρών, Παιανία, 12/02/2005, επίδοση 16.06
2ος Πανελλήνιο Πρωτάθλημα Ανδρών, Φάληρο, 16/02/2002, επίδοση 15.98

Παραπομπές 

Έλληνες αθλητές του άλματος εις τριπλούν
Αθλητές στίβου ΟΣΦΠ
Έλληνες αθλητές του στίβου στους Θερινούς Ολυμπιακούς Αγώνες
Αθλητές του στίβου στους Θερινούς Ολυμπιακούς Αγώνες 2008
Αθλητές του στίβου στους Μεσογειακούς Αγώνες 2009
Αθλητές του στίβου στους Μεσογειακούς Αγώνες 2013
Κάτοχοι μεταλλίων του Πανελλήνιου Πρωταθλήματος Στίβου
Κάτοχοι μεταλλίων των Βαλκανικών Αγώνων Στίβου
Κάτοχοι μεταλλίων του Ευρωπαϊκού Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2020